Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/ 05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 40. Statuta Grada Delnica (SN GD 2/21), članka 3. Odluke o davanju u zakup i kupoprodaji poslovnog prostora u vlasništvu Grada Delnica (SN PGŽ 46/11, SN GD 3/21, 10/21), Gradsko vijeće Grada Delnica na sjednici održanoj 28. travnja 2022. donosi

**ODLUKU O PROMJENI NAMJENE POSLOVNOG PROSTORA U DELNICAMA, A.STARČEVIĆA 8 I 10, PRIZEMLJE**

**Članak 1.**

U zgradi mješovite uporabe u Delnicama, Ante Starčevića 8 i 10, broj ZK uloška 2465, oznake kč.br. 14095 k.o. Delnice II, u prizemlju zgrade su kao etažno vlasništvo Grada Delnica upisni etažno vlasništvo E-1 i etažno vlasništvo E- 4, u naravi poslovni prostori.

**Članak 2.**

Za poslovni prostor u prizemlju zgrade A. Starčevića 8, etažno vlasništvo E-1, koji se sastoji od dva prostora, predprostora WC-a i WC-a, ukupne površine od 40,82 m2, mijenja se dosadašnja namjena za knjižničnu djelatnost na način da se dio poslovnog prostora oznake (8) iz priloženog tlocrta prizemlja zgrade koji čini sastavni dio ove Odluke, površine 19,13 m2 namijeni za obavljanje turističke djelatnosti a preostali dio oznake (9) iz priloženog tlocrta prizemlja, površine 19,40 m2 prenamijeni za djelatnost udruga.

**Članak 3.**

Za poslovni prostor u prizemlju zgrade A. Starčevića 10, etažno vlasništvo E-4, koji se sastoji od ulaza, četiri prostora, predprostora WC-a , dva WC-a, čajne kuhinje, ukupne površine od 124,70 m2, mijenja se dosadašnja namjena za knjižničnu djelatnost na način da se dio prostora oznake (1) i (2) iz priloženog tlocrta prizemlja namijeni za izložbeni prostor a preostali dio oznake (3), (4), (5), (6) i (7) iz priloženog tlocrta prizemlja, površine 87,90 m2 prenamijeni za tihu gospodarsku djelatnost.

**Članak 4.**

Odluka stupa na snagu u roku osam dana od dana donošenja i objavit će se mrežnim stranicama Grada Delnica.

KLASA: 372-01/22-01/03

URBROJ: 2170-6-40-4-22-1

Delnice, 28. travnja 2022. godine

Gradsko vijeće Grada Delnica

Predsjednica

Ivana Pečnik Kastner

## Obrazloženje

Poslovne prostore na adresi Delnice, Ante Starčevića 8 i 10, koristila je Narodna knjižnica i čitaonica Delnice sve do preseljenja na novu lokaciju. Sukladno odredbama članka 3. Odluke o davanju u zakup i kupoprodaji poslovnog prostora u vlasništvu Grada Delnica (SN PGŽ [46/11](http://www.sn.pgz.hr/default.asp?Link=odluke&id=23615), [SN GD 3/21](https://delnice.hr/wp-content/uploads/2021/03/GV-334.-izmjena-odluke-zakup-jp.pdf)[, 10/21)](https://delnice.hr/wp-content/uploads/2022/01/Vijece-81.-izmjena-i-dopuna-odluke-zakup-poslovnog-prostora.pdf) Gradsko vijeće zasebnom odlukom propisuje namjenu poslovnog prostora a zakupnik je ne smije mijenjati.

Predmetni prostori su prema planiranoj namjeni podijeljeni u četiri cjeline od kojih je prostor oznake E-1 (prostor nekadašnje mesnice) podijeljen na način da se prvi dio s ulične strane namijeni za rad TIC-a Delnice, dok je prostor prema dvorištu predviđen za rad udruga. Za taj dio posebno će se raspisati natječaj sukladno Odluke o kriterijima, mjerilima i postupku dodjele nekretnina u vlasništvu Republike Hrvatske na korištenje organizacijama civilnog društva radi provođenja programa i projekata.

Prostor oznake E-4 (prostor) nekadašnje čitaonice i knjižnice podijeljen je na način da se glavni ulaz i prostor nekadašnje čitaonice namijeni za izložbeni prostor, konkretnije za smještaj svečane pogrebne kočije, dok će se preostali prostor površine 87,90 m2 temeljem javnog natječaja ponuditi za zakup za obavljanje tihe gospodarske djelatnosti.

*Svečana pogrebna kočija dimenzija 258 x 500 x 160 cm sa rudom dužine 340 cm je dvopreg  
sa četiri kotača i sjedalom za kočijaša s prednje strane te sa ostakljenom kabinom u obliku  
položenog kvadra. Izrađena je od drveta rezbarenog u visokom reljefu te je obojena crnim pigmentom i mjestimično ukrašena linijama u sivom tonu. Ukrašena je bogatim rezbarijama sa florealnim motivom koji gledajući sa bočne strane sugeriraju oblik kartuše.  
Unutrašnjost ostakljene kabine je prazna dok su stakla dekorirana baršunastom "swag"  
zavjesom sa ukrasnom bordurom protkanom zlatnim nitima i "franžom" od kratkih gajtana.  
Kočiju je 1924. godine kupio poslovni čovjek i vlasnik pogrebnog poduzeća Ivan Bolf iz  
Delnica u Orahovici.*

*Svečana pogrebna kočija predstavlja rijedak primjer sačuvane tehničke i spomeničke baštine pogrebne namjene u Republici Hrvatskoj.*

Cjelokupni prostor dat je na upravljanje KTD Risnjak- Delnice d.o.o. temeljem Sporazuma o upravljanju objektima u vlasništvu Grada Delnica KLASA: 372-01/19-01/09 URBROJ: 2112-01-30-20-321-2 od 24. kolovoza 2021. godine.